open-index/open-wikipedia-markdown huggingface dataset:
Nathan Viisas

***Nathan Viisas*** tai ***Viisas Nathan*** () on saksalaisen Gotthold Ephraim Lessingin ristiretkiaikaan sijoittuva runomuotoinen näytelmä, joka julkaistiin vuonna 1779. Aateromaania muistuttava teos on voimallinen kehotus uskonnolliseen suvaitsevaisuuteen. Kirkko kielsi sen esittämisen Lessingin omana elinaikana. Näytelmä oli kielletty myös Kansallissosialistisessa Saksassa. Suomeksi tekstin on kääntänyt Juhani Siljo, J. Enlund sekä Vesa-Tapio Valo/Matti Rossi.

Tarina sijoittuu kolmannen ristiretken aikaiseen Jerusalemiin ja kertoo, kuinka juutalainen kauppias nimeltä Nathan, valistunut muslimisulttaani Saladin sekä tarinan ensi vaiheissa nimettömänä pysyvä kristitty temppeliritari rakentavat sillan uskojensa välille.

Kolmen uskonnon kohtaaminen valottuu tarinan keskiössä olevan sormus-vertauksen kautta. Saladin kysyy Nathanilta, mikä uskonto on totta. Nathan vastaa kertomalla perintösormuksesta, jolla on maaginen ominaisuus, joka saa sen kantajan näyttämään Jumalan ja ihmiskunnan silmissä hyvältä. Sormus on kulkenut perintönä siirtyen aina isältä tämän rakkaimmalle pojalle. Kerran sormuksen haltijalla oli kolme poikaa, joita hän rakasti jokaista yhtä paljon. Heikkona hetkenä hän lupasi hurskauttaan sormuksen vuorollaan jokaiselle pojistaan. Etsiessään keinoa, jolla voisi täyttää lupauksensa, hän valmistutti sormuksesta kaksi jäljennöstä, jotka olivat ulkonäöltään täysin samanlaisia kuin aito sormus. Hän antoi kuolinvuoteellaan sormuksen kullekin kolmesta pojastaan. Pojat ajautuivat riitaan siitä, kenellä aito sormus oli. Viisas tuomari kehotti heitä elämään siten, että heidän sormuksensa voima osoittaisi itsensä. Nathan vertaa sormusta uskontoon sanoen, että kaikki meistä elävät sen uskon mukaan, jonka olemme saaneet kunnioittamiltamme ihmisiltä.

Nathanin hahmo perustuu pitkälti Lessingin ystävään, filosofi Moses Mendelssohniin. Kuten tarinan Nathan Viisas ja Saladin, myös Lessing ja Mendelssohn viihtyivät shakkipelin parissa.

## Aiheesta muualla

* Juhani Siljon suomenkielinen käännös
Joseph McManners

**Joseph McManners** (s. 3. joulukuuta 1992 Canterbury, Englanti) on englantilainen poikasopraano ja musikaalinäyttelijä, joka innostui laulamisesta 8-vuotiaana kuultuaan Titanic-elokuvan tunnuskappaleen *[[My Heart Will Go On]]*. Hänen isänsä on englantilainen tv-tuottaja Hugh McManners.

McManners pyrki Canterburyn Simon Langton Grammarin poikakuoroon ja pääsi monien hakijoiden joukosta sinne. Paikalliset kykyjenetsijät huomasivat hänet nopeasti ja häntä pyydettiin esittämään pääosaa Oliver-musikaalissa Canterburyssa. Tämän jälkeen häntä pyydettiin koekuvauksiin BBC:n tuottamaan produktioon *The Little Prince* (suom. Pikku prinssi) ja hän sai osan 25&nbsp;000 hakijan joukosta. Tämän roolin johdosta Sony BMG:n kykyjenetsijät kiinnostuivat hänestä ja tarjosivat hänelle suoraan neljän albumin kattavaa kahden miljoonan punnan suuruista levytyssopimusta. Vuonna 2006 sopimus kuitenkin purettiin taiteellisten erimielisyyksien vuoksi.

Hänen debyyttialbuminsa "In Dreams" julkaistiin 5. joulukuuta 2006 ja se oli ehdolla Englannissa vuoden 2006 parhaaksi klassiseksi albumiksi.

## Aiheesta muualla
*Joseph Mcmannersin virallinen kotisivu
*
Deep Forest

**Deep Forest** on ranskalainen yhtye, jonka perustivat muusikot Eric Mouquet ja Michel Sanchez vuonna 1992. Yhtye on säveltänyt ambient-tyylistä musiikkia johon sekoittuu vahvoja etnisiä vaikutteita. Vuonna 1993 yhtye oli Grammy-ehdokas "Paras maailmanmusiikkialbumi" -luokassa (Best World Music Album) ja voitti saman palkinnon vuonna 1996 albumillaan *Boheme*. Yhtyeen albumeja on myyty yli 10 miljoonaa. Osa myynnistä saaduista tuloista on lahjoitettu hyväntekeväisyyteen.

Sanchez lähti yhtyeestä laulajan soolouralle 2005, jonka jälkeen vain Mouquet on tehnyt musiikkia Deep Forest -nimikkeellä. 

## Diskografia

### Albumit

* 
* 
* 
* 
* 
* 
* 
* 
*  (Vain Japanin markkinoille)
* 
* 
* 
* 
*  https://www.youtube.com/c/DeepForestofficial/community

### Singlet

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Eric Mouquetin kotisivu 
* Michael Sanchezin kotisivu
* Deep in the Jungle - Deep Forest fan site 
* Dan Lacksmanin kotisivu
* Lyrical translations of Deep Forest albums
Jarmo Männistö

**Jarmo Männistö** (s. 1. marraskuuta 1947 Tampere) on suomalainen jääkiekkohuoltaja. Hänet valittiin Suomen Jääkiekkoleijonaksi numerolla 184.

Männistö toimi Tampereen Tapparan apulaishuoltajana vuosina 1968–1980 ja päätoimisena huoltajana hän on toiminut vuodesta 1986 lähtien.

## Aiheesta muualla
*Männistön tiedot Jääkiekkomuseon sivulla
Norvestia

**Norvestia Oyj** oli suomalainen, vuoteen 2017 asti Helsingin pörssissä noteerattu sijoitusyhtiö. Norvestia kuului aiemmin Kaupthing Bank -konserniin. Yhtiö sijoittaa pääasiassa Pohjoismaisissa pörsseissä noteerattuihin arvopapereihin. Tavoitteekseen sijoitustoiminnassa Norvestia ilmoittaa hyvän riskikorjatun tuoton tuottamisen, ja se onkin hajottanut omistuksiaan laajalti niin suoriin osakeomistuksiin, hedge-rahastoihin kuin optioihinkin.

Nykyinen nimi Norvestia rekisteröitiin 1996. Yhtiön substanssi oli 10,19 euroa osaketta kohti vuoden 2015 lopussa. Norvestia on perinteisesti tunnettu hyvänä osingonmaksajana ja sen omavaraisuusaste on korkea. Hallituksen puheenjohtajana toimii J.T. Bergqvist. Vuoden 2015 lopussa CapMan Oyj omisti 28,7 % Norvestian osakkeista ja äänivallasta. Norvestia Oyj:stä tuli CapMan-konsernin tytäryhtiö 19.12.2016. CapMan Oyj omisti 92,5 prosenttia Norvestian osakkeista 31.3.2017.  

## Historiaa
Yhtiö perustettiin vuonna 1984 nimellä SYP-Invest Oy, ja pörssiin se listautui seuraavana vuonna. 

SYP-Investin perusti Suomen Yhdyspankki. Perustamisen takana oli vuonna 1983 säädetty sijoitusyhtiölaki. SYP-Investin avulla pankki sai liikkuma-alaa osakemarkkinoilla ja osakeomistusten kautta vaikutusvaltaa muihin yhtiöihin. Vaikka SYP-Invest oli itsenäinen pörssiyhtiö, Yhdyspankki valvoi pitkälti sen toimintaa.

Yhtiön yleisöanti syksyllä 1984 sujui hyvin. Annilla kerätyillä rahoilla rakennettiin osakesalkku kehitysyhtiöiden tavoin. Alkutaival oli menestyksekäs. Alkumenestyksen jälkeen ilmeni ongelmia. Pankki luopui myöhemmin kokonaan omistusosuudestaan SYP-Investissä.

## Lähteet

## Aiheesta muualla
*Yrityksen kotisivu  (Ei enää toiminnassa)
* SYP-Invest / Norvestia: pörssihistoriaa (porssitieto.fi)
Batman: Salaperäinen Batwoman

**Batman: Salaperäinen Batwoman** (*Batman: Mystery of the Batwoman*) on vuonna 2003 suoraan DVD:lle julkaistu animaatioelokuva, jonka ohjasi Curt Geda ja käsikirjoitti Alan Burnett. Pääosassa ääninäyttelijävät muun muassa Kevin Conroy, Kimberly Brooks ja Hector Elizondo.

Elokuva sijoittuu samaan DC-animaatiouniversumiin, kuin The New Batman Adventures.

## Juoni

Pingviini, Rupert Thorne ja Carlton Duquesne suunnittelevat yhdessä laittomien aseiden myyntiä Kazniaan. Heidän suunnitelmansa saa kolauksen, kun häikäilemätön kostaja nimeltä Batwoman on tullut kaupunkiin pysäyttämään rikoskolmikon. Sillä välin, kun Batwoman tarkkailee Pingviinin juonia, Batman keskittyy saamaan selville Batwomanin henkilöllisyyden ja motiivin.

## Äänirooleissa

## Lähteet

## Aiheesta muualla
* Warner Bros
Darren Boyko

**Darren Boyko** (s. 16. tammikuuta 1964 Winnipeg, Kanada) on entinen jääkiekkoilija. Hän oli pelipaikaltaan hyökkääjä.

Boyko pelasi sekä NHL:ssä (Winnipeg Jets) että Elitserienissä (Frölunda) vain yhden ottelun, mutta SM-liigaa hän pelasi HIFK:n paidassa 11 vuoden aikana (1985–96) 476 ottelua ja teki niissä 171+235=406 pistettä. Suomessa  Boyko voitti yhden hopean ja kolme pronssia. HIFK:n jälkeen Boyko kävi vielä pelaamassa kauden Saksassa Berlin Capitalsin joukkueessa.

Vuodesta 1997 lähtien Boyko on toiminut Hockey Hall of Famessa kansainvälisten asioiden vastaavana. Boyko valittiin Suomen Jääkiekkoleijonaksi numerolla 180.

## Aiheesta muualla
*Boykon tiedot Jääkiekkomuseon sivulla
Harry Bogomoloff

**Harry ”Bogo” Bogomoloff** (s. 10. kesäkuuta 1944 Helsinki) on suomalainen poliitikko, urheiluvaikuttaja ja jääkiekkotuomari. Hän on koulutukseltaan valtiotieteiden maisteri.

## Ura
Harry Bogomoloff on ollut Helsingin kaupunginvaltuustossa vuodesta 1985. Hän on toiminut kaksi vuotta Helsingin kaupunginhallituksen puheenjohtajana ja kahdeksan vuotta Helsingin kaupunginvaltuuston kokoomusryhmän puheenjohtajana. Valtuuston ensimmäisenä varapuheenjohtajana hän on ollut vuodesta 2005 alkaen.

Bogomoloff on toiminut monenlaisissa jääkiekon taustatehtävissä. Hän on ollut Suomen Jääkiekkoliitossa eri tehtävissä vuodesta 1990 ja liiton varapuheenjohtaja vuodesta 1997. Lisäksi hän on toiminut Jääkenttäsäätiön toimitusjohtajana vuodet 1974-2013 ja Kansainvälisessä jääkiekkoliitossa IIHF:ssä eri tehtävissä. Hän on myös ollut mukana kaikissa Suomessa järjestetyissä jääkiekon MM-kisoissa. Bogomoloffilla on myös voimassa oleva erotuomarikortti. Hän toimi SM-sarjassa erotuomarina vuosina 1962–1965. Bogomoloff valittiin Suomen Jääkiekkoleijonaksi numerolla 185.

Harry Bogomoloffin isä oli urheiluvaikuttaja Boris Bogomoloff ja setä jalkapalloilija Oleg Bogomoloff.

Heinäkuussa 2012 Harry Bogomoloff aiheutti pienimuotoisen kohun kertomalla pitävänsä Lapin yliopistoa elätettävien reservaattina, josta valmistuneet kelpaavat vain lumitöihin. Bogomoloff pyysi myöhemmin anteeksi puheitaan.

Bogomoloff aiheutti kohun 7. toukokuuta 2018 Facebookissa tekemällä päivityksellään: ”Rantapuistossa (pohjoisranta) liikkui illansuussa kolmen balkanintumman miehen porukka, ilman järkevän tuntuista syytä. Tiedoksi.” Päivitys tuomittiin laajalti rasistisena.

## Lähteet

## Aiheesta muualla
*Bogomoloffin tiedot Jääkiekkomuseon sivulla
Urpo Helkovaara

**Urpo Helkovaara** (s. 2. tammikuuta 1947 Jyväskylä) on suomalainen jääkiekkovaikuttaja. 

Helkovaara toimi SM-liigan toimitusjohtajana vuosina 1989–2006. Ennen toimitusjohtajan pestiä hän ehti toimia neljä vuotta SM-liigan hallituksen jäsenenä. Helkovaara oli pitkään myös JyP HT:n toiminnassa mukana muun muassa toimitusjohtajana vuosina 1981–1989. Vuosina 1994–1998 hän toimi IIHF:ssä. 

Helkovaara valittiin Suomen Jääkiekkoleijonaksi numerolla 186. Suomen Jääkiekkoliiton kultainen ansioristi hänelle myönnettiin 2009.

## Aiheesta muualla
*Helkovaaran tiedot Jääkiekkomuseon sivulla
M396

**M396** (englanniksi koko nimeltään *155 mm Extended-Range Cargo Projectile M396 *) on israelilainen Israel Military Industries Ltd.:n valmistama kuorma-ammus 155 mm:n tykeille. Se kykenee kuljettamaan 49 M85-tytärammusta. Britannian maavoimat ovat hyväksyneet sen tunnuksella L20A1 ja Sveitsin puolustusvoimat KaG90. M396:n kantama vaihtelee tykin putken pituudesta johtuen 30 kilometristä (L39) 36 kilometriin (L52). 
Suomessa 155 K 98:n putken mitta on L52 eli 52 x kaliiperi.

M396:a (L20A1) käyttivät muun muassa britit Irakin sodassa. 

## [[M395 (kuorma-ammus)|M395]]:n ja M396:n käyttäjävaltiot

*
*
*
*
*
*
*
*
*
*
*

Britannialla on varastossaan 59 364 ja Yhdysvalloilla 5 000 M395:ia tai M396:ia. 

M395:ä ja M396:ä on käytetty muun muassa kesällä 2006 Libanonissa.

## Muualla
* Britannia, L20A1
* Saksa, DM 632
* Sveitsi, KaG90

## Lähteet

## Aiheesta muualla
*Human Rights Watch: A dirty dozen cluster munitions https://web.archive.org/web/20070929103240/http://hrw.org/arms/pdfs/munitionChart021507.pdf  PDF-tiedostomuoto
Robert Solow

**Robert Merton Solow** (23. elokuuta 1924 New York City, New York – 21. joulukuuta 2023 Lexington, Massachusetts) oli yhdysvaltalainen ekonomisti. Solow on tutkinut erityisesti talouskasvua. Hänen kuuluisin tuotoksensa on Solow’n kasvumalli.

Solow suoritti opintonsa Harvardin ja Columbian yliopistoissa. Harvardissa hän suoritti 1947 alemman korkeakoulututkinnon, ja vuonna 1949 hän valmistui maisteriksi ja 1951 tohtoriksi. Solow alkoi 1949 opettaa MIT:ssä. Taloustieteen professoriksi hän nimettiin 1958, ja vuonna 1995 hänestä tuli emeritusprofessori.

Solow alkoi 1950-luvulla kehittää matemaattista mallia siitä, miten kansallinen talouskasvu jakaantuu eri tekijöihin. Solow osoitti, että tekninen kehitys vaikutti talouskasvuun enemmän kuin pääoman tai työvoiman kasvu, mikä oli ristiriitassa perinteisen taloustieteen ajattelun kanssa. Hän esitti vuoden 1957 artikkelissaan ”Technical Change and the Aggregate Production Function”, että noin puolet talouskasvusta tulee muista tekijöistä kuin pääoman tai työvoiman kasvusta. Hän sijoitti tämän nimellä Solow’n residuaali teknisiin keksintöihin.

Solow oli keynesiläinen ja kritisoi julkisuudessa muiden suuntien taloustieteilijöitä. Hänen nokkelien huomautusten kohteeksi joutuivat muun muassa John Kenneth Galbraithin tapaiset interventionistit ja Milton Friedmanin tyyliset vapaiden markkinoiden kannattajat.

Solow sai Nobelin taloustieteen palkinnon vuonna 1987. Hänelle on myönnetty myös John Bates Clark Medal ja National Medal of Science.

## Katso myös
*Tuottavuusparadoksi

## Lähteet

## Aiheesta muualla

*Solow Nobel-säätiön sivuilla
Marvin Minsky

**Marvin Lee Minsky** (9. elokuuta 1927 New York City, New York – 24. tammikuuta 2016 Boston, Massachusetts) oli yhdysvaltalainen tietojenkäsittelytieteilijä ja kognitiotieteilijä. Hän tutki erityisesti tekoälyä.

Minsky toimi MIT:n professorina. Hän suoritti matematiikassa kandidaatin tutkinnon Harvardissa ja tohtorin tutkinnon Princetonissa.

Vuonna 1982 Minsky kirjoitti lehtiartikkelin, jonka mukaan ”kestää aikansa, kunnes ihminen oppii yleisestä järjellisestä päättelykyvystä, jolla koneista voisi tehdä yhtä älykkäitä kuin ihmiset”. Minskyn mukaan yksi haaste tietokoneiden saamisessa ajattelemaan ihmisen tavoin on vanhojen ajatusten virheellisyys: termit kuten "tietoisuus", "oppiminen" ja "muisti" ovat "matkalaukkusanoja", jotka ovat yhdistelmiä useista eri ajatuksista. Vanhat sanat on muodostettu ennen tietojenkäsittelytieteen ilmestymistä ja 1950-luvulta lähtien on kehitetty parempia sanoja.

Minsky sai Turing-palkinnon vuonna 1969. Hän sai myös muun muassa Japani-palkinnon tekoälyä koskevasta tutkimuksestaan osana teknologian ja ihmiskunnan vaurauden sekä hyvinvoinnin integraatiota.

Vuonna 2019 Minskyä syytettiin seksuaalisista väärinkäytöksistä. Yksi Jeffrey Epsteinin uhriksi väitetty nainen nimeltä Virginia Guiffre sanoi tulleensa pakotetuksi harrastamaan seksiä Minskyn kanssa. Tapahtuneen aikaan Minsky olisi ollut 73 ja hän 17.
Minskyä puolusti ainakin hänen ystävänsä Richard Stallman, joka joutui mielipiteidensä vuoksi eroamaan MIT:ltä ja Free Software Foundationin johdosta.

## Lähteet
* 
### Viitteet

## Aiheesta muualla
*Minsky MIT:n sivuilla  
* Marvin Minskyn muistokirjoitus Helsingin Sanomissa
Elementti

**Elementti** voi tarkoittaa ainakin seuraavia asioita:

* elementti, klassismin alkuaine
* perusosa, perusaines, perustekijä
* sähköpari 
* virtapiirin osa: piirielementti, piirialkio
* matemaattinen alkio
* olotila, paikka
* rakentamisessa käytettävä valmisosa: esimerkiksi pienelementti, suurelementti tai tilaelementti

## Lähde

*  Internet-versio MOT Kielitoimiston sanakirja 1.0
M74 (tytärammus)

**M74** on yhdysvaltalainen tytärammus, joita maavoimien ohjusjärjestelmä M39 kykenee kuljettamaan 950 kappaletta.
Marko Tiusanen

**Marko Tapio Tiusanen** (s. 29. toukokuuta 1971 Helsinki) on suomalainen näyttelijä. Hänen tunnetuin elokuvaroolinsa on Aleksis Kivi *[[Aleksis Kiven elämä]]* -elokuvassa vuodelta 2002. Toinen merkittävä elokuvarooli on Moilanen Juha Koirasen kehutussa televisioelokuvassa *[[Partanen (elokuva)|Partanen]]* (2003). Tiusanen on toiminut näyttelijänä Jyväskylän kaupunginteatterissa vuosina 2000–2006. Venäjällä, Petroskoin Kansallisessa teatterissa hän työskenteli vuosina 2006–2009, ja Oulun kaupunginteatterissa vuosina 2009–2011. Freelancenäyttelijänä hän on työskennellyt Euroopassa mm. Platform11+-projektissa. Nuoruudessaan Tiusanen harrasti näyttelemistä Masalan nuorisoteatterissa Kirkkonummella, sekä Ilves-teatterissa.

Tiusanen  valmistui Teatterikorkeakoulusta vuonna 2003 teatteritaiteen maisteriksi. Ennen teatterikoulua hän opiskeli ammattikoulussa automaalariksi.

## Filmografia
### Elokuvat

### Televisiosarjat

## Lähteet

## Aiheesta muualla
* 
*
AT2 (sirotemiinaraketti)

**AT 2** on Dynamit Nobelin Saksan hallituksen tilauksesta ja Nato yhteistyön puitteissa valmistama sirotemiinaraketti, joka kykenee kuljettamaan 28 panssarimiinaa kerralla. Naton tarve oli kehittää MLRS-järjestelmään mahdollisuus hidastaa tai pysäyttää panssarijoukkojen eteneminen levittämällä panssarimiinoja nopeasti suurehkolle alueelle.

Rakettimoottori, ohjaussiivekkeet ja perän irrotusmekanismi on sama kuin vaiheen I M77 siroteraketissa. 28 kappaletta panssarimiinoja pakataan kuhunkin rakettiin seitsemänä neljän miinan levityskanisterina. M270 MLRS kykenee laukaisemaan 12 rakettia, joten yhdellä latauksella voidaan levittää yhteensä 336 panssarimiinaa.

Maahan pudottuaan miina nousee erityisen järjestelmän avustamana oikeaan asentoon. Siinä on ontelopanos, joka laukeaa herätesytyttimellä. Laukaisuhetkellä voidaan ennalta asettaa miinan omatuhojärjestelmään jokin kuudesta ajasta.

Rypälepommikiellon myötä sirotemiinojen käytöistä on pääosin luovuttu, ainakin kunnes maastoon jäävien räjähtämättömien ammusten ongelmasta päästään.

## Lähteet
*

### Viitteet
Siskonmakkara

**Siskonmakkara** on makkara, jota myydään raakana (joskus pakastettuna) makkaramassana ja kypsennetään ennen ruokailua. Nykyään siskonmakkaraa on saatavana myös kypsänä einestuotteena. Alkujaan siskonmakkarat on tehty lampaan suoleen, nykyisin jopa muoviin.

Siskonmakkaran nimen lähtökohta on ranskan sana *saucisse* = 'makkara', josta saksalainen *Sausischen*, josta edelleen ruotsin *siskonkorv* ja venäläinen nakkimakkaroita tarkoittava *сосиски*, muinoin *susiskon*. Ranskan kielen sana *saucisse* puolestaan tulee italian sanasta *salsiccia*, jonka pohjana on latinan suolaa tarkoittava sana *sal*.

## Ruokalajit
Yleisin siskonmakkarasta tehtävä ruokalaji on siskonmakkarakeitto, jossa makkarat kypsyvät keittoliemessä ja maustavat samalla liemen. Jos makkara on tehty luonnonsuoleen tai muuhun syötävään, makkarat voi pilkkoa kuorineen, jolloin ne pursuvat ulos kuoresta. Muuten makkarat pursotellaan keittoon möykkyinä. Keitossa on kirkas liemi, ja makkaran lisäksi siinä on peruna- ja juureskuutioita. Mausteina käytetään esimerkiksi liemikuutioita, persiljaa ja mauste- tai mustapippuria.

Siskonmakkarasta voi tehdä myös muun muassa makkarastroganoffia tai makaronilaatikkoa, jossa on jauhelihan tilalla siskonmakkaraa.

## Lähteet
SRE-1

**SRE-1** (Space Capsule Recovery Experiment) oli Intian avaruusjärjestön (ISRO) ensimmäinen paluukapselin koelento. SRE-1-alus laukaistiin kiertoradalle PSLV-kantoraketilla 10. tammikuuta 2007 ja se laskeutui Bengalinlahteen 22. tammikuuta 2007.

SRE-1-alus painoi 500 kg sisältäen koelennon vaatimia mittalaitteita ja mikrogravitaatiokokeita. Sen lämmöneriste on suunniteltu kestämään useampia lentoja. Koelento oli myös hypersoonisen aerodynamiikan koe. Alus on osa Intian valmisteluja miehitettyjä avaruuslentoja varten.
Christian Dotremont

**Christian Dotremont** (12. joulukuuta 1922 Tervuren, Belgia – 20. elokuuta 1979 Buizingen) oli belgialainen kirjailija ja kuvataiteilija.

Pariisissa asuessaan vuosina 1941–1942 hän osallistui *La main à plume* -nimisen surrealistiryhmän toimintaan ja tutustui Paul Éluardiin, Pablo Picassoon ja Gaston Bachelardiin. Dotremont on perustanut *Le ciel bleu*-, *Les deux sœurs*- sekä *Strates*-julkaisut.  

Dotremont perusti yhdessä tanskalaisen kuvataiteilijan, Asger Jornin, hollantilaisen taidemaalarin, Karel Appelin ja belgialaisen runoilijan, Joseph Noiret’n kanssa Cobra-taiteilijaryhmän, jonka nimi tulee kunkin taiteilijan kotimaan pääkaupungin nimestä CO(henhagen)BR(ussels)A(msterdam). 

Dotreamont julkaisi ensimmäisen romaaninsa, *[[La pierre et l’oreiller]]*, vuonna 1955. Runot ovat ilmestyneet kokoelmissa *[[Abstates]]* (1990) ja *Livres poétiques complètes* (1998). 

Dotremont oli Pohjolan ihailija. Asper Jornin seurassa hän teki ensimmäisen matkansa Tanskaan. Hän on käynyt myös Norjassa, Ruotsissa ja Suomessa. 

Vuonna 1962 hän keksi logogrammin, jossa yhdistyy teksti ja kuva. Logogrammejaan hän teki paksulla kepillä lumeen tai jäähän. Nämä "jäälogot" tai "lumilogot" on ikuistanut valokuviin belgialainen valokuvaaja Caroline Ghyselen, joka seurasi usein mukana Dotremontin Lapin matkoilla. Hän teki kymmenisen matkaa Lappiin toteuttaen runo- ja kuvateoksia paperille, puuhun, lumeen ja jäähän.

## Kirjallisuutta
* The logogrammes by Christian Dotremont, 1972
* Dotremont et ses écrivures: Entretiens avec les logogrammes, 1978
* Christian Dotremont & Michel Butor: Cartes et lettres. Correspondance 1966–1979, 1986.
* Pierre Alechinsky: Dotremont et Cobra-Forêt, 1988
* Françoise Lalande: Christian Dotremont: l’inventeur de Cobra, 1998
* Georges A. Bertrand: Dotremont, un Lapon en orient, 2005

## Aiheesta muualla
* Christian Dotremont Cobra Artissa 
* Cobra Art 
* Dotremont – les logogrammes, 1972
Hiustenlähtö

**Hiustenlähtö** tarkoittaa ainakin seuraavia asioita:
* Alopecia - hiusten ja muiden karvojen lähtöön liittyvät sairaudet.
* Kalju - hiukseton pää.
Jaana Wilenius

**Jaana Wilenius** (nyk. Liko, s. 17. kesäkuuta 1961 Kotka) on suomalainen iskelmälaulaja. Hän oli levy-yhtiö Finnlevyn tuottajan Timo Lindströmin löytö. Wileniuksen ensilevytys oli single *Elämä on elämistä varten*/*Minkä eilinen antaa*. Wileniuksen tunnetuimmaksi kappaleeksi nousi disko-iskelmä *Tiina Titityy*.  Kappaleen myötä Suomeen saapui uusi muotitanssi, tiputanssi. *Tiina Titityy* piti hallussaan listojen kärkisijoja vielä kevättalvella 1982, mutta varsin nopeasti Jaana Wileniuksen suosio kuitenkin hiipui. Kotkassa ikänsä asunut Wilenius jatkoi keikkailua vuoteen 1989 saakka, kunnes vetäytyi muihin töihin ja perhe-elämään.

## Diskografia
* No sitä sattuu (1982)

## Lähteet

## Aiheesta muualla
*
Brittiläinen keittiö

**Brittiläinen keittiö** on muodostunut tuhannen vuoden aikana maahan muuttaneiden kansojen perinteen sopeutumisesta Ison-Britannian oloihin. Se poikkeaa paljon Manner-Euroopan keittiöstä, ja britit itsekin käyttävät termejä "eurooppalainen" tai "mannermainen" (*continental*) kuvaamaan vieraita tapoja (esimerkiksi mannermainen aamiainen, *continental breakfast*).

Brittiläisen ruokakulttuurin tunnetuin ilmentymä on tukeva englantilainen aamiainen. Siihen kuuluu munia paistettuna, keitettyinä tai munakokkelina, paistettua pekonia, paahtoleipää, teetä tai kahvia. Usein tarjotaan myös paistettuja herkkusieniä, paistettuja tomaatteja ja valkeita papuja tomaattikastikkeessa. Somerset Maugham sanoikin, että hänen mielestään ainoa tapa syödä hyvin Englannissa on valita englantilainen aamiainen kolme kertaa päivässä.

Toinen tärkeä ateria on fish and chips, joka on uppopaistettua leivitettyä kalaa ja ranskalaisia perunoita. Fish and chips -annoksia myydään nakkikioskia vastaavissa kojuissa sekä pubeissa oluen kanssa. 

Intialainen ruoka on levinnyt sekä siirtomaa-aikojen muistona että lukemattomien maahanmuuttajien tuomana. "Curry" ei tarkoita enää mausteseosta vaan intialaistyyppistä pataruokaa, jossa on lihaa (yleensä kanaa tai lammasta) ja kastiketta ja joka nautitaan riisin kera. Kana tikka masala eli mausteinen kanapata on nykyisin suosituin pubiruoka-annos.

Kiinalainen keittiö on toinen siirtomaa-ajan perinne, joka elää omaa elämäänsä maahanmuuttajien pitämissä pienissä ruokapaikoissa.

Voileivät ovat monen britin lounas niin koulussa kuin työpäivän keskelläkin. Voileivissä on monipuolisia täytteitä, ja ne tehdään usein kolmioleiviksi (täyte kahden kuorettoman leipäviipaleen välissä, leikataan lävistäjää pitkin kolmioksi). Voileipien kanssa tarjotaan lounasaterialla kahviloissa ja pubeissa usein joko ranskalaiset perunat tai perunalastuja.

## Katso myös
* Englantilainen keittiö
* Skotlantilainen keittiö
* Walesilainen keittiö

## Lähteet

## Aiheesta muualla
Burning Down the Opera

**Burning Down The Opera** on Edguy-yhtyeen live-albumi. Se on yhtyeen ensimmäinen. Levy äänitettiin Mandrake-kiertueen aikana Euroopassa vuonna 2003. (Levyä ei  siis äänitetty ainoastaan yhdeltä keikalta.) 

## Kappaleet
### CD 1
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 

## Kokoonpano
* Tobias Sammet – laulu
* Dirk Sauer – kitara
* Jens Ludwig – kitara
* Tobias "Eggi" Exxel – basso
* Felix Bohnke – rummut

## Arvostelut
* AllMusic: 
* Imperiumi: 8½/10

## Lähteet

## Aiheesta muualla
* 
*
Thomas Richard Heywood Thomson

**Thomas Richard Heywood Thomson** (1813–1876) oli englantilainen lääkäri, ornitologi ja tutkimusmatkailija.

Thomas Thomsonin isä oli Samuel Thomson, lontoolainen pankkiiri. Hänen vaimonsa oli Margaret Wilson. Koulutukseltaan Thomson oli kirurgian tohtori.

Thomson osallistui apulaiskirurgina Niger-joelle tehtyyn tutkimusmatkaan vuonna 1841. Hän jätti retkikunnan Sudanissa ja palasi Englantiin. Kotimatkalla hän sairastui kuumetautiin. Retkikunta tutki myös Guineanlahden saarten luontoa, ja löysi uusia lajeja, muun muassa viherkurkkumedestäjän. Thomson kuvaili ja nimesi kurnuliejukanan (*Porphyrula alleni*) matkakumppaninsa William Allenin mukaan.

## Teoksia

* Captain William Allen & T. R. H. Thomson 1848: *A narrative of the expedition sent by Her Majesty's government to the river Niger, in 1841, under the command of  Capt. H. D. Trotter, R.N.. 2 vols.* - Richard Bentley, Lontoo.
* T. R. H. Thomson 1854: *Observations on the Reported Incompetency of the "Gins" or Aboriginal Females of New Holland, to Procreate with a Native Male after Having Borne Half-Caste Children to a European or White*. - Journal of the Ethnological Society of London (1848–1856), Vol. 3, 1854 (1854), ss. 243–246.

## Lähteet
* Old Manx Families
* Gulf of Guinea Conservation Group 
* A narrative of the expedition to the river Niger
Hakozaki-linja

**Hakozaki-linja** () on Fukuokan kaupungin metron lyhyin linja. Linja kulkee Kaizukasta Nakasu-Kawabataan omana linjanaan, jonka jälkeen se yhdistyy Kūkō-linjaan. Linjan virallinen nimi on "2. linja" (), mutta siihen viitataan myös virallisissa yhteyksissä Hakozaki-linjana. Asemalta on jatkoyhteys Kaizukasta Miyajidaken junalinjalle. Hakozaki-linjan ensimmäiset osat valmistuivat 20. huhtikuuta ja yhteys Kaizukan asemalle valmistui 3. maaliskuuta 1986. Linjalla on pituutta kaiken kaikkiaan 4,7 kilometriä.
Piritta Venho

**Piritta Venho** (s. 20. lokakuuta 1976 Laitila) on suomalainen iskelmälaulaja ja Seinäjoen Tangomarkkinoiden tangoprinsessa vuodelta 1998. Lisäksi hän sijoittui toiseksi vuoden 2014 Tangomarkkinoiden kilpailuissa ja oli mukana myös vuoden 2015 finaalissa.

Raumalla asuva Piritta Venho aloitti laulajana 15-vuotiaana isänsä tanssiyhtyeessä ja on tehnyt tätä ammatikseen vuosina 1998–2004 ja uudelleen vuodesta 2014 lähtien. Kymmenen vuoden tauon aikana hän työskenteli pankissa ja sai kolme lasta. Vuoden 1999 albumi *Sydänten kotimaa* ja vuoden 2015 esikoissingle ”Tottelematon” olivat tangon sijasta rokkaavampaa tyyliä. Albumin kaikki kappaleet ovat Muhahalilovićin balkanilaisveljesten säveltämiä, single taas Kai Jämsän.

## Diskografia
* Sydänten kotimaa (1999)

## Lähteet

## Aiheesta muualla
*
Tammerfest

**Tammerfest** on Tampereella kesäisin vuodesta 1995 lähtien järjestetty kaupunkifestivaali. Tammerfestin järjestää Tammerfest Oy.

Tammerfestin alkuperäinen järjestäjätaho oli tammikuussa 1995 perustettu Tampereen Kesäjuhlat ry, johon kuuluivat muun muassa Jussi Santalahti ja Harri Rantala. Festivaalin innoittajana toimi turkulainen Down By The Laituri -tapahtuma – siinä määrin, että festivaalin nimivaihtoehtoina harkittiin muiden muassa Down By The Tammerkoskea ja Down By The Rotwallia. Tampereen Kesäjuhlat ry myi 11 kertaa järjestämänsä festivaalin vuonna 2006 Tammerfest Oy:lle, joka on toiminut järjestävänä tahona siitä lähtien.

Vuoteen 1999 asti festivaalin päälava sijaitsi Koskipuistossa. Nykyään Tammerfestin päätapahtumapaikka on Ratinanniemen festivaalipuisto.

Festivaalin kävijämäärä oli vuonna 2017 Helsingin Sanomien mukaan 29 000 ihmistä .

## Lähteet

## Aiheesta muualla

* Tammerfestin verkkosivut
* Festivaaliraportti (2017) @ soundi.fi
* Festivaaliraportti (2017) blogissa Alice & June @ rosvot.fi
Nanorobotti

**Nanorobotti** on nanoteknologiaa hyväksi käyttävä teoreettinen kone, joka pystyy atomitason työskentelyyn. Näin pienen toimivan ranorobotin rakentamiseen tarvittavaa teknologiaa ei ole vielä olemassa.  Niiden koko olisi 0,1–10 mikrometriä. Nanorobotin eräs sovellusalue voisi olla solutason lääketieteellinen työskentely.   

Itseohjautuvat nanorobotit voisivat viedä lääkeaineita juuri oikeaan paikkaan ihmisruumiissa. Nanoporalla voisi porata syöpäsoluun reiän ja tuhota sen. 

## Toteutuneita hankkeita
Vuonna 2017 Manchesterin yliopiston tutkimusryhmä julkisti molekyylitasolla toimivan robotin, jonka käsivarsi pystyy liikuttamaan molekyylejä ja molekyyliryhmiä.

Vuonna 2020 Michiganin osavaltionyliopiston tutkijat julkaisivat tutkimuksen nanopartikkeleista, jotka poistaisivat sepelvaltimoista plakkia ja ehkäisisivät näin sydänkuolemia. Kliinisiä testejä ei oltu vielä tehty. 

## Suunnittelun haasteita

Mitä pienempi robotti, sitä vaikeampi se on suunnitella, varsinkin kun mennään nanomittakaavaan. 
Kun komponentit ovat kooltaan kymmeniä tai satoja nanometrejä, ruuveja ja muttereita ei voi käyttää pitämään asioita yhdessä. Edes järjestelmän tilaa ei ole helppoa nähdä. Lisäksi nanorobotteja tarvitaan yhteen työkohteeseen miljoonia tai miljardeja, ja niiden organisointi on ongelma. Hiukan samantapainen ongelma oli transistorien laajamittainen integrointi piirilevyihin 1950-luvulla. Ongelma ratkesi integroidun piirin keksinnöllä, joka poisti tarpeen käsitellä miljardeja yksittäisiä transistoreita.

Ratkaisua organisointiin on haettu jäljittelemällä eläinparvien käyttäytymistä. Makromittakaavassa Harvardin yliopiston insinöörit ovat jo rakentaneet parveilevia pikku robotteja, tuhansia muutamien senttimetrien kokoisia robotteja, jotka toimivat hajautetun ohjausjärjestelmän alaisina. Työskentelemällä yhdessä lähimpien naapureidensa kanss ne onnistuvat ratkaisemaan erilaisia ongelmia ja kokoamaan massiivisia rakenteita. Käyttämällä samanlaista hajautettua ohjausmetodologiaa nanomittakaavassa voitaisiin ehkä suorittaa monimutkaisempia tehtäviä: missä yksittäinen nanorobotti epäonnistuu, parvi voi onnistua.

Nanorobottien pitää solun sisällä löytää tieto, mitä ainetta missäkin tarvitaan, ja kuljettaa se oikeaan paikkaan. Jean-Pierre Sauvage, Fraser Stoddart ja Bernard Feringa saivat vuoden 2016 kemian Nobel-palkinnon molekyylimoottoreiden kehitystyöstä. Toinen tapa saada nanorobotit liikkumaan ovat biologiset moottoriproteiinit kuten kinesiini ja myosiini.

Nanobottien laajamittaiseen tuotantoon tarvitaan nanorobotteja jotka rakentavat nanorobotteja.

## Lähteet

## Aiheesta muualla
* Nanotechnology Laboratory Carnegie Mellon University
Plague-House Puppet Show

__NOTOC__
**Plague-House Puppet Show** on Twilightningin toinen studioalbumi, joka julkaistiin 29. syyskuuta 2004. Albumin uusintapainos julkaistiin 4. huhtikuuta 2006.

## Kappaleet
# 
# 
# 
# 
# 
# 
# 
# 
# 
# 

### Japanin bonuskappaleet
#  
# 

## Kokoonpano
* Heikki Pöyhiä – laulu
* Tommi Sartanen – kitara
* Ville Wallenius – kitara
* Jussi Kainulainen – basso
* Mikko Naukkarinen – koskettimet
* Juha Leskinen – rummut

## Arvostelut
* Imperiumi: 9/10
* Soundi: 

## Lähteet

## Aiheesta muualla
* 
*
Darren Anderton

**Darren Robert Anderton** (s. 3. maaliskuuta 1972 Southampton, Englanti) on englantilainen jalkapalloilija, joka edusti viimeksi Englannin neljänneksi korkeimmalla sarjatasolla pelannutta AFC Bournemouthia. Anderton on parhaiten tunnettu Englannin maajoukkueesta sekä Tottenhamista. Anderton oli peliurallaan keskikenttäpelaaja.

Urallaan paljon loukkaantumisista kärsinyt Anderton aloitti uransa Portsmouthissa vuonna 1990. Paljon kiitosta manageri Jim Smithiltä saanut Anderton alkoi herättää isojen seurojen kiinnostusta hyvillä peliesityksillään. Vuonna 1992 edelliskauden FA Cup -mestari Tottenham Hotspur hankki laiturin 1,75 miljoonalla punnalla. Anderton vakiinnutti paikkansa Tottenhamin avauskokoonpanossa alun vaikeuksien jälkeen ja pääsi pelaamaan hyökkäyksessä Teddy Sheringhamin ja nuoren Nick Barmbyn kanssa.

Kaksi vuotta myöhemmin vuonna 1994 Englannin maajoukkueen valmentaja Terry Venables valitsi Andertonin maajoukkueeseen otteluun Tanskaa vastaan. Andertonista tulikin nopeasti maajoukkueen vakiopelaaja. Kausi 1995–1996 meni loukkaantumisen takia pilalle, mutta vuoden 1996 EM-kotikisoissa Anderton oli Paul Gascoignen, Alan Shearerin, Steve McManamanin ja Teddy Sheringhamin ohella välieriin asti selvineen Englannin yksi tärkeimmistä pelaajista.

Loukkaantumiset ja David Beckhamin tulo maajoukkueeseen vähensivät Andertonin peliminuutteja maajoukkueessa. Suurimman osan kaudesta 1997–1998 loukkaantumisen takia menettänyt Anderton valittiin pieneksi yllätykseksi Glenn Hoddlen valmentamaan maajoukkueeseen vuoden 1998 MM-kisoihin. Beckhamin yläpuolella kaksi ensimmäistä ottelua pelannut Anderton teki maalin ottelussa Kolumbiaa vastaan. Englannin kisat päättyivät pudotuspelikierroken ensimmäisellä kierroksella.

Yksi omituinen tilastollinen tieto Andertonin maajoukkueurasta: Anderton pelasi viisi viimeistä maaotteluaan viiden eri valmentajan alaisuudessa: Glenn Hoddlen alaisuudessa  Tšekkiä vastaan (18.11.1998), Howard Wilkinsonin alaisuudessa Ranskaa vastaan. (10.2.1999), Kevin Keeganin alaisuudessa Ranskaa vastaan (2.9.2000), Peter Taylorin alaisuudessa Italiaa vastaan (15.11.2000) ja  Ruotsia vastaan (10.11.2001) Sven-Göran Erikssonin alaisuudessa.  

Sopimus Tottenhamin kanssa päättyi kesällä 2004. Tottenhamissa pelatessaan Anderton teki 51 maalia 364 ottelussa.

Birmingham City hankki Andertonin vapaalla siirrolla kaudella 2004–2005. Hän ei onnistunut tekemään peliesityksillään vaikutusta valmennusjohtoon ja jatkuvat loukkaantumiset pilasivat jälleen Andertonin kautta. Anderton liittyi Wolverhampton Wanderersin riveihin seuraavaksi kaudeksi. 24 ottelua ja yhden maalin Wolvesissa tehnyt laituri ei vakuuttanut enää Mestaruussarjassakaan ja tie vei Bournemouthiin Englannin ykkösliigaan. 10. helmikuuta 2007 Anderton teki uransa ensimmäisen hattutempun ottelussa Leyton Orientia vastaan.

Andertonin huikea ura sai arvoisensa päätöksen joulukuussa 2008, kun hän tuli uransa viimeisessä ottelussa vaihdosta kentälle ottelun 56. minuutilla ja lopulta teki joukkueensa voittomaalin 88. minuutilla Chesteriä vastaan. 

## Lähteet

## Aiheesta muualla
* Darren Andertonin profiili Soccerbase.comissa
Andrew Hoy

**Andrew Hoy** (synt. 8. helmikuuta 1959 Culcairn, Uusi Etelä-Wales) on Australiaa edustava kenttäratsastuksen kolminkertainen olympiavoittaja. 

Hoy edusti kotimaataan ensi kerran vuonna 1978 MM-kilpailuissa hevosella Davey, mutta ratsukko hylättiin. Seuraavana vuonna Burghleyn kenttäkilpailussa Hoy voitti kultaa ja vuoden 1984 olympialaisissa hän sijoittui 15:nneksi. Ammattiratsastajaksi hän ryhtyi vasta vuonna 1990 kilpailtuaan ensin kaksissa olympialaisissa. Ateenan olympialaiset vuonna 2004 olivat Hoyn kuudennet olympialaiset. Parhaan henkilökohtaisen sijoituksensa olympialaisissa Hoy saavutti vuonna 2000 Sydneyssä, kun hän sai hopeaa kenttäratsastuksessa. Lisäksi Hoy on olympialaisissa voittanut kenttäratsastuksen joukkuekultaa kolmasti, Barcelonassa vuonna 1992, Atlantassa vuonna 1996 ja Sydneyssä vuonna 2000. Kahdeksansissa olympialaisissaan Tokiossa 2021 Hoy sai joukkuekilpailussa hopeaa ja yksilökilpailussa pronssia.

Vuonna 2006 Hoy rankattiin Kansainvälisen ratsastajainliiton kenttäratsastusrankingissa maailman parhaaksi kenttäratsastajaksi. 

Hoy asuu Isossa-Britanniassa vaimonsa Bettina Hoyn kanssa, joka myös on kenttäratsastaja ja edustaa Saksaa.

## Hoyn ratsuja
* Davey 
* Kiwi 
* Gershwin
* Darien Powers
* Swizzle In
* Mr. Pracatan
* Moonfleet
* Master Monarch

## Saavutukset

## Lähteet

## Aiheesta muualla
* Andrew Hoyn kotisivut
Yugo

**Yugo** oli automerkki, jota valmisti jugoslavialainen Zastava amerikkalaisille markkinoille vuosina 1986–1991. Yugot perustuivat vanhoihin Fiatin malleihin. Yugo Florida oli isompi ja Giugiaron nykyaikaisemmin muotoilema versio, jossa oli Fiat Tipon moottori.

Yugo sai paljon arvostelua ja monesti arvosteltiin huonoimmaksi automerkiksi. Yugoja on edelleen jonkin verran liikennekäytössä esimerkiksi Pohjois-Makedoniassa.

## Lähteet

## Aiheesta muualla

* Yugo Page
Exodus (albumi)

**Exodus** on jamaikalaisen reggaeyhtye Bob Marley & The Wailersin tunnettu albumi vuodelta 1977. Albumilla kuullaan klassikoita kuten "Jamming", "Waiting in Vain" ja "One Love/People Get Ready". Vuonna 1998 yhdysvaltalainen aikakauslehti *[[Time]]* nimitti sen parhaimmaksi albumiksi kautta aikojen.

## Kappaleet
### Puoli yksi
#"Natural Mystic" – 3:28
#"So Much Things to Say" – 3:08
#"Guiltiness" – 3:19
#"The Heathen" – 2:32
#"Exodus" – 7:39

### Puoli kaksi
#"Jamming" – 3:31
#"Waiting in Vain" – 4:15
#"Turn Your Lights Down Low" – 3:39
#"Three Little Birds" – 3:00
#"One Love/People Get Ready" (Marley, Curtis Mayfield) – 2:53

### 2001 bonus kappaleet
#"Jamming - 5:52
#"Punky Reggae Party (Long Version) - 6:52

### 2001 deluxe edition
#### Levy yksi
#"Natural Mystic" – 3:28
#"So Much Things to Say" – 3:08
#"Guiltiness" – 3:20
#"The Heathen" – 2:32
#"Exodus" – 7:40
#"Jamming" – 3:31
#"Waiting in Vain" – 4:16
#"Turn Your Lights Down Low" – 3:39
#"Three Little Birds" – 3:00
#"One Love/People Get Ready" – 2:56
#"Roots" (B-side of "Waiting in Vain" single) – 3:44
#"Waiting in Vain" (alternate version, previously unreleased) – 4:44
#"Jamming" (long version, A-side of 12" single) – 5:52
#"Jamming" (version, previously unreleased) – 3:06
#"Exodus" (version, B-side of "Exodus" single) – 3:08

#### Levy kaksi
Levy kaksi sisältää Exodus Tourin kappaleet, jotka nauhoitettiin Rainbow -teatterissa Lontoossa 4. kesäkuuta 1977.

#"The Heathen" (previously unreleased) – 6:48
#"Crazy Baldhead/Running Away" (previously unreleased) – 9:22
#"War/No More Trouble" (previously unreleased) – 7:44
#"Jamming" (previously unreleased) – 7:07
#"Exodus" (previously unreleased) – 11:49
#"Punky Reggae Party" (A-side of Jamaican 12" single) – 9:19
#"Punky Reggae Party" (dub, B-side of Jamaican 12" single) – 8:50
#"Keep On Moving" (previously unreleased original mix) – 6:26
#"Keep On Moving" (dub, previously unreleased original mix) – 7:15
#"Exodus Advertisement" – 1:08

## Työryhmä
*Bob Marley – laulu, rytmikitara, akustinen kitara, perkussiot
*Aston "Family Man" Barrett – basso, perkussiot
*Carlton Barrett – rummut, perkussiot
*Tyrone Downie – kosketinsoitin, perkussiot, taustalaulu
*Alvin "Seeco" Patterson – perkussiot
*Junior Marvin – soolokitara
*I Threes (Rita Marley, Marcia Griffiths ja Judy Mowatt) – taustalaulu
*Karl Pitterson – musiikki-insinööri
*Guy Bidmead, Terry Barham – musiikki-insinööri
*Aston "Familyman" Barrett, Chris Blackwell, Karl Pitterson – miksaus
*Adrian Boot, Neville Garrick – valokuvat
*Neville Garrick – kansi
Clarence Irving Lewis

**Clarence Irving Lewis** (12. huhtikuuta 1883, Stoneham, Massachusetts – 3. helmikuuta 1964, Cambridge, Massachusetts) oli yhdysvaltalainen akateeminen filosofi ja konseptuaalisen pragmatismin perustaja. Hänet tunnettiin aluksi loogikkona, jonka jälkeen hän siirtyi tietoteoriaan ja kirjoitti viimeisen 20 elinvuotensa aikana paljon myös etiikasta.

Lewis voidaan nähdä sekä myöhäisenä pragmatistina että varhaisena analyyttisenä filosofina. Hän sai vaikutteita muun muassa Josiah Roycelta ja Ralph Barton Perryltä, ja vaikutti itse muun muassa Nelson Goodmaniin, Willard Van Orman Quineen, Roderick Chisholmiin, Roderick Firthiin ja W. K. Frankenaan.

## Teoksia

* *A Survey of Symbolic Logic* (1918)
* *Mind and World Order: Outline of a Theory of Knowledge* (1929)
* *Symbolic Logic* (yhdessä Cooper H. Langfordin kanssa) (1932)
* *An Analysis of Knowledge and Valuation* (1947)
* *The Ground and Nature of the Right* (1955)
* *Our Social Inheritance* (1957)
* (John Lange, toim.): *Values and Imperatives: Studies in Ethics* (1969)
* (Goheen, J. D. & Mothershead, J. L. Jr., toim.): *Collected Papers* (1970)

## Aiheesta muualla

* Stanford Encyclopedia of Philosophy: Clarence Irving Lewis 
* The Internet Encyclopedia of Philosophy: Clarence Irving Lewis 
* Clarence Irving Lewis, Online bibliography
Messier 74

**Messier 74** (**M74**, **NGC 628**) on Kalojen tähdistössä sijaitseva kierteisgalaksi, jonka Pierre Méchain löysi vuonna 1780. Se sijaitsee noin 30 miljoonan valovuoden päässä Maasta ja on noin 100 000 valovuoden levyinen. Galaksin ikä on noin 13,3 miljardia vuotta.

M74:n suhteellinen kirkkaus on +9,2, joten sen näkemiseen tarvitaan kaukoputki. Kohde on varsin vaikea havaita, koska kirkkaus on jakautunut koko galaksin 10 kaariminuutin alueelle.

## Lähteet

## Aiheesta muualla
* SEDSin Messier -sivut M74:sta
M74

*Messier 74 Kalojen tähdistössä sijaitseva kierteisgalaksi
*M74-oireyhtymä Itämeren lohella havaittu oireyhtymä.
*M74 yhdysvaltalainen tytärammus.
Metropolis 2000: Scenes from New York

**Metropolis 2000: Scenes From New York** on amerikkalaisen progressiivista metallirockia soittavan Dream Theater -yhtyeen vuonna 2001 julkaisema live-DVD.

## Sisältö
* Vuonna 1999 julkaistu *[[Metropolis Pt. 2: Scenes from a Memory]]*-levy kokonaisuudessaan live-esityksenä.
* Kuvagalleria Metropolis 2000-kiertueelta.
* Live-esitykset myös kappaleista "A Change of Seasons", "A Mind Beside Itself" sekä "Learning to Live". 

## Kappaleet
# Regression (02:46)
# Overture 1928 (03:32)	
# Strange Déjà Vu	(05:03)	
# Through My Words (01:42)	
# Fatal Tragedy (06:22)	
# Beyond This Life (11:17)	
# John & Theresa solo spot (03:17)	
# Through Her Eyes (06:17)	
# Home (12:21)	
# The Dance of Eternity (06:25)	
# One Last Time (04:12)	
# The Spirit Carries on (07:40)	
# Finally Free (10:59)	
# Closing scene		

**Scenes from a Memory-levyn ulkopuoliset kappaleet:**
# A mind beside itself - I. Erotomania (07:22)	
# A mind beside itself - II. Voices (09:45)	
# A mind beside itself - III. The silent man (05:09)	
# Learning to live	(14:02)	
# A change of seasons (24:33)

Kaikki kuvamateriaali on otettu Dream Theaterin Metropolis 2000 -kiertueen viimeisestä konsertista New Yorkista (30. elokuuta 2000).

Kokonaispituus: 190 min (3h 10 min).
Cumulus (hotelliketju)

**Cumulus** oli Restelin omistama suomalainen hotelliketju, joka vuonna 2017 sulautui Scandic-ketjuun ruotsalaisyhtiön ostettua Restelin kaikki hotellitoiminnot.

Restelin omistavan Tradekan edeltäjä Eka-yhtymä avasi ketjun ensimmäisen hotellin Porissa vuonna 1974. Cumulus-hotellit sijaitsivat kaupunkien keskusta-alueilla. Niiden yhteydessä oli yleensä Huviretki-ravintola. Joidenkin hotellien yhteydessä oli jokin muu Restelin ketjuravintola, kuten Night Life tai Hemingway's. Huoneiden varustus oli lähes samanlainen muiden vastaavan luokan hotellien kanssa maailmassa.

## Historiaa
Cumulus-ketju syntyi edistysmielisen osuuskauppaliikkeen eli E-liikkeen piirissä 1970-luvun alkupuolella. E-liike oli harjoittanut ravintolatoiminnan ohella myös pienimuotoista majoitustoimintaa alueellisten osuusliikkeiden pienissä hotelleissa, joita Cumulus-ketjun alkaessa oli 38. OTK:ssa suunniteltu erityisesti liikematkustajille suunnattu valtakunnallinen hotelliketju osoittautui Siwan ohella yhdeksi harvoista E-liikkeen tuottoisista liiketoimintakonsepteista. Cumulus-hotellit perustettiin kaupunkien keskustoihin, ja niihin tuotiin kohtuullisen monipuoliset palvelut, kuten hyvät ruokaravintolat.

Ensimmäinen uuden konseptin mukainen hotelli Hämeenlinnassa ristittiin vuonna 1973 aluksi Tavastiaksi, mutta seuraavana vuonna Poriin avattu E-hotelli sai jo nimen Cumulus. Kuopion Cumulus avattiin 1975, Jyväskylä ja Seinäjoki 1976 ja Kouvola 1978. Vuonna 1979 Cumulus-hotelli saatiin Forssaan, Tampereelle ja Raumalle ja vuonna 1982 Ouluun, Kemiin, Lappeenrantaan ja Mikkeliin.

1980-luvulla Cumulus jatkoi kasvuaan ja siitä tuli Suomen toiseksi suurin hotelliketju. Suuren Eka-fuusion aikaan 1983 OTK:n ravintolatoiminta oli jaettu 11 ravintolapiiriin, kun taas Cumulus-ketju oli yksi itsenäinen tulosyksikkö. Eka-Yhtymän hotelli- ja ravintolatoimintaa hoitamaan perustettiin oma yksikkö, joka eriytettiin omaksi Restel-yhtiökseen vuonna 1990. Se oli tuolloin Pohjoismaiden suurin keskitetysti johdettu hotelli- ja ravintolayritys.

## Cumulus-hotellit

* Helsinki Hakaniemi
* Helsinki Kaisaniemi
* Helsinki Kallio (hotelli Olympia)
* Helsinki Meilahti
* Hyvinkää
* Hämeenlinna
* Joensuu
* Jyväskylä
* Kemi
* Kotka
* Kouvola
* Kuopio
* Lahti
* Lappeenranta 
* Mikkeli
* Oulu 		
* Pori
* Rauma
* Rovaniemi
* Salo
* Seinäjoki
* Tampere Hämeenpuisto
* Tampere Koskikatu
* Turku 
* Vantaa Airport

## Cumulus-kylpylähotellit
* Hämeenlinna (Kylpylähotelli Aulanko)
* Ikaalinen (Ikaalisten kylpylä)
* Imatra (Imatran Valtionhotelli)
* Jyväskylä (Kylpylähotelli Laajavuori)
* Nokia (Kylpylähotelli Eden)
* Vaasa (Tropiclandia)

## Lähteet

## Kirjallisuutta
*Savikko, Mikko ym.: *Pitkää, pizzaa ja poutapilviä. Ekan hotelli- ja ravintolatoiminta 1983-1989.* Rosebud, 2020. .

## Aiheesta muualla
Janne Ryynänen

**Janne Pekka Ryynänen** (s. 1. tammikuuta 1988 Rovaniemi) on suomalainen uransa lopettanut yhdistetyn hiihtäjä, joka edusti Ounasvaaran Hiihtoseuraa. 

Ryynänen oli mukana Suomen joukkueessa, joka voitti yhdistetyn maailmanmestaruuden vuonna 2007 Sapporossa. Liberecin MM-kilpailuissa 2009 hän oli yhteislähtökilpailussa yhdestoista, normaalimäen Gundersen-kilpailussa viidestoista ja suurmäen vastaavassa kilpailussa neljäs. Vancouverin olympialaisissa 2010 hän johti normaalimäen Gundersen-kilpailua mäkiosuuden jälkeen, mutta putosi lopulta 26:nneksi. Suurmäen Gundersen-kilpailussa hän oli kahdestoista.

Nuorten MM-kilpailuihin Ryynänen osallistui ensimmäisen kerran jo vuonna 2003, mutta ensimmäisen mitalinsa hän sai vasta viidensissä kisoissaan Zakopanessa vuonna 2008 sijoituttuaan henkilökohtaisessa kilpailussa pronssille .

Maailmancupissa Ryynänen pääsi ensimmäisen kerran urallaan palkintosijoille tullessaan kahdessa kilpailussa toiseksi Kuusamossa 2008. Kolmannen kakkossijansa hän saavutti marraskuussa 2011 niin ikään Kuusamossa. Suomen mestaruuden hän on voittanut vuosina 2009 ja 2011.

Janne Ryynänen kirjoitti ylioppilaaksi vuonna 2008.

## Lähteet

## Aiheesta muualla
*
Fillmore East, June 1971

**Fillmore East - June 1971** on Frank Zappan ja The Mothers of Invention -yhtyeen vuonna 1971 julkaistu konserttitaltiointi. Konsertti on näytelmänomainen vilkaisu rockyhtyeen esiripuntakaiseen kiertue-elämään,  jota laajemmin luonnehditaan elokuvassa 200 Motels.

Yhtyeessä ovat edelleen mukana vokalistit Mark Volman ja Howard Kaylan. Ohjelmiston huipennukseksi on valittu heidän Turtles-yhtyeensä suurin hitti Happy Together.  

## Levyn sisältö
Kaikki sävellykset Frank Zappa, ellei muuta mainita

#"Little House I Used to Live In" – 4:41
#"The Mud Shark" – 5:22
#"What Kind of Girl Do You Think We Are?" – 4:17
#"Bwana Dik" – 2:21
#"Latex Solar Beef" – 2:38
#"Willie the Pimp, Pt. 1" – 4:03
#"Willie the Pimp, Pt. 2" – 1:54
#"Do You Like My New Car?" – 7:08
#"Happy Together" (Gary Bonner, Alan Gordon) – 2:57
#"Lonesome Electric Turkey" – 2:32
#"Peaches en Regalia" – 3:22
#"Tears Began to Fall" – 2:45

## Levyllä esiintyvät muusikot

*Frank Zappa – kitara, laulu, dialogi
*Aynsley Dunbar – rummut
*Bob Harris – kosketinsoittimet, laulu
*Howard Kaylan – laulu, dialogi
*Jim Pons – bassokitara, laulu, dialogi
*Don Preston – syntetisaattori
*Ian Underwood – kosketinsoittimet, laulu
*Mark Volman – laulu, dialogi

## Tuotanto

*Tuottaja: Frank Zappa
*Äänityöskentely: Barry Keene
*Miksaus ja masterointi: Toby Foster
*Digitaalinen uusintamasterointi: Bob Stone
*Kansi- ja välilehtityöskentely: Cal Schenkel
*Kansi- ja välilehtityöskentely: Cal Schenkel
*Uusintapakkaaminen: Ferenc Dobronyi

## Aiheesta muualla
*Arviointi 
*Sanoitukset
*Julkaisutiedot
Arthur Prior

**Arthur Norman Prior** (4. joulukuuta 1914 Masterton, Uusi-Seelanti – 6. lokakuuta 1969 Trondheim, Norja) oli uusiseelantilainen loogikko, joka perusti temporaalilogiikan ja vaikutti merkittävästi myös intensionaaliseen logiikkaan.

Prior sai vaikutteita muun muassa John Findlayltä, Józef Maria Bocheńskilta ja Jan Łukasiewiczilta, ja vaikutti itse muun muassa John Lemmoniin, Max Cresswelliin, Robert Bulliin, Kit Fineen ja Patrick Blackburniin.

## Teoksia

Pääteoksia:
* *Formal Logic* (1955, 1962)
* *Time and Modality* (1957)
* *Past, Present and Future* (1967)
* *Papers on Time and Tense* (1968)

Postuumeja kokoelmia:
* *Objects of Thought*. Toimittaneet P. T. Geach ja A. J. P. Kenny (1971)
* *The Doctrine of Propositions and Terms*. Toimittaneet P. T. Geach ja A. J. P. Kenny (1976)
* *Papers in Logic and Ethics*. Toimittaneet P. T. Geach ja A. J. P. Kenny (1976)
* *Worlds, Times and Selves*. Toimittanut Kit Fine (1977)
* *Papers on Time and Tense*. Toimittaneet Per Hasle, Peter Øhrstrøm, Torben Braüner ja Jack Copeland (2003)

## Aiheesta muualla
* Stanford Encyclopedia of Philosophy: Arthur Prior 
* Foundations of Temporal Logic 
* On Prior's Tense Logic